หลังฝังยาคุมกำเนิดได้ 2 อาทิตย์ มีน้ำสีดำไม่แน่ใจว่าใช่เลือดหรือไม่ หยดๆเปื้อน กางเกงในค่ะ เป็น 3-4 วันอยากทราบว่าเกิดจากอะไรคะ ประจำเดือนยังไม่มาเลยค่ะ
สวัสดีค่ะ หากได้ฝังยาคุมกำเนิดภายไม่เกิน 5 วัน นับจากวันแรกที่มีประจำเดือนมา ยาฝังคุมกำเนิดก็จะออกฤทธิ์ในการป้องกันการตั้งครรภ์ได้ทันทีสำหรับผลข้างเคียงของยาฝังคุมกำเนิดนั้น ประมาณ 1 ใน 5 ราย จะไม่มีประจำเดือนมา อีกประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วและที่พบบ่อย คือประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆ ซึ่งอาการก็มักจะดีขึ้น หลังฝังไปซักระยะ แต่อาจนานเป็นปีได้ดังนั้น การที่มีเลือดหยดออกมาเปื้อนกางเกงใน และมีสีดำ (ซึ่งเกิดจากการที่เลือดมีปริมาณน้อย) ถือเป็นผลข้างเคียงของยาฝังคุมกำเนิดที่พบได้ค่ะ รวมถึงการที่ไม่มีประจำเดือนมาด้วยค่ะแนะนำควรสังเกตอาการต่อไปก่อน หากเลือดที่ออกมีปริมาณไม่มาก และมาบ้างไม่มาบ้าง ก็ถือว่าไม่ได้ผิดปกติอะไร แต่หากมีเลือดออกมาปริมาณมาก ออกทุกวันติดต่อกันนานหลายสัปดาห์ หรือมีปวดท้องน้อยมาก มีตกขาวที่ผิดปกติ จึงจะถือว่าผิดปกติ และควรไปพบแพทย์ค่ะ